Majella Ní Dhomhnaill

Is gearrscéalaí, drámadóir, úrscéalaí do dhaoine fásta agus achtúire as Bré i gContae Chill Mhantáin í Majella Ní Dhomhnaill. Foilsíodh a céad chnuasach gearrscéalta, Cuimhní Poircealláin agus Scéalta Eile (Cló Iar-Chonnacht) sa bhliain 2024, agus ainmníodh an cnuasach sin ar an ngearrliosta do Ghradam Love Leabhar Gaeilge (Leabhar Ficsin Gaeilge na Bliana) ag na Gradaim Leabhar An Post 2024. Tá gradaim bainte ag a cuid gearrscéalta ag comórtais de chuid an Manchester Irish Language Group agus Books Ireland le beagán de bhlianta anuas. Bhain a dráma raidió, Bíobla don Bheirt Againn, duais ag Comórtais Liteartha an Oireachtais na bliana 2022 agus craoladh den chéad uair é ar an stáisiún Phoenix fm sa bhliain 2023. Bronnadh duais ar a céad úrscéal d’fhoghlaimeoirí fásta, Mise do Mhamó, ag Comórtais Liteartha an Oireachtais na bliana 2019 agus d’fhoilsigh LeabhairCOMHAR sa bhliain 2020 é. Tá cónaí ar Majella i mBaile Átha Cliath anois lena fear céile is a mbeirt pháistí, agus a saol gairmiúil caite mar achtúire aici. Luann sí go bhfuil sí fíorbhuíoch as an tacaíocht atá faighte aici thar na blianta lena dúil sa Ghaeilge a chothú.

 Foilseacháin 
 Cuimhní Poircealláin agus Scéalta Eile - , 2024

 Naisc sheachtracha 

 Tagairtí 

Catagóir:Daoine as Contae Chill Mhantáin
Catagóir:Daoine beo
Catagóir:Drámadóirí Éireannacha
Catagóir:Gearrscéalaithe Éireannacha
Catagóir:Mná
Catagóir:Úrscéalaithe Éireannacha